burgasdotpro/wikipedia huggingface dataset:
Čtvrtky za Bořím

Čtvrtky za Bořím je prírodná pamiatka ev. č. 1806, lokalita Býkovice v okrese Blansko. Správa AOPK Brno.
Ochrana.
Predmetom ochrany je diaľničný výkop s prirodzenou sukcesiou s vysokou ekologickou hodnotou. Jedná sa o výnimočne cenné spoločenstvo okolo odvodňovacej priekopy s pramenným výronom. Rastú tu mokraďové ostrice (Carex sp.), metlica trsnatá "(Deschampsia cespitosa)", pichliač močiarny "(Cirsium palustre)" a pichliač sivý "(Cirsium canum)", ku ktorým sa pridružujú vzácne druhy vstavač vojenský a vemenník dvojlistý . Zákonom chránené sú vemenník dvojlistý "(Platanthera bifolia)" a vstavač vojenský "(Orchis militaris)", regionálne je veľmi vzácny bradáčik vajcovitolistý "(Listera ovata)". Fytogeograficky veľmi zaujímavý je výskyt regionálne ohrozenej valeriány dvojdomej "(Valeriana dioica)".
Ríšska diaľnica Viedeň – Vroclav

Ríšska diaľnica Viedeň – Vroclav (skr. A88, ) alebo „Hitlerova“ diaľnica je označenie nedostavanej diaľnice ktorá mala cez Moravu a severovýchodné Čechy spájať Viedeň s dnes poľským Vroclavom. Podľa následného projektu mala mať diaľnica dĺžku 320 km. Rozostavaných bolo na území Česka.
História projektu.
Vybudovanie diaľnice si ako súčasť Mníchovskej dohody vynútil vtedajší nemecký ríšsky kancelár Adolf Hitler. Prvým krokom k realizácii projektu tejto diaľnice sa stala cesta ministra verejných prác Karla Husárka do Berlína na začiatku decembra 1938. Pri jeho návšteve bolo dohodnuté, že diaľnica bude mať exteritoriálnu povahu (po dokončení mala byť colne oddelená od Česko-Slovenska) a že ju vybuduje spoločnosť RAG. Finančné zabezpečenie stavby, dopravnú políciu a colnú službu malo zabezpečiť Nemecko, ktoré malo na všetkých nájazdoch vybudovať colnice. Profil diaľnice bol stanovený na , čo zodpovedalo parametrom bežných diaľnic vo vtedajšom Nemecku. Súčasťou dohody bol aj prísľub, že niektoré úseky diaľnice vybudujú česko-slovenské firmy. Česko-slovenská vláda zase mala Nemecku poskytnúť zdarma všetky potrebné pozemky.
Stavba.
Prípravné práce sa začali ešte pred koncom roka 1938, a ich postup je z dnešného hľadiska ohromujúci. Plány aj pozemky pre výstavbu boli pripravené iba za tri mesiace. Pozemky potom odovzdala česko-slovenská vláda Nemecku. Po nemeckej okupácii zvyšku Česka a vzniku Protektorátu Čechy a Morava dochádza k ďalšiemu zrýchleniu prípravy výstavby tejto diaľnice. Územím protektorátu mala diaľnica prechádzať v dĺžke 65 km, a s jej sprevádzkovaním sa počítalo koncom roka 1940.
Diaľnica sa začala budovať 11. apríla 1939, ale 30. apríla 1942 bola jej stavba v dôsledku ekonomických ťažkostí a vojenských neúspechov nacistického Nemecka zastavená. Až do konca druhej svetovej vojny strážila staveniská nemecká armáda. Po vojne bolo stavenisko opustené a došlo k likvidácii rôznych stavebných zariadení, ktoré na staveniskách zostali. Nedokončená diaľnica potom chátrala predovšetkým z dôvodu, že sa s jej výstavbou už nepočítalo.
Rozostavané úseky.
Rozostavané úseky pôvodnej diaľnice začínajú na juhu v katastri obce Medlova na južnej Morave a končia na severe v katastrálnom území obce Městečko Trnávka na severozápade Moravy. Tento rozsah zodpovedá vtedajšiemu česko-slovenskému / protektorátnemu územiu. Stavba nadväzujúcich úsekov na území Ríše začatá nebola.
Niektoré úseky pôvodnej diaľnice boli neskôr využité pri výstavbe novších ciest, ako napríklad časť trasy rýchlostnej cesty R52 v katastroch obcí Syrovice a Sobotovice. Niektoré súčasné koncepcie počítajú s využitím takmer celej trasy tejto diaľnice pre výstavbu novej rýchlostnej cesty R43.
Thomas J. Lombardo

Thomas J. Lombardo je americký psychológ, pedagóg a futurológ. 
Vzdelanie.
Thomas J. Lobardo vyštudoval psychológiu a filozofiu (bakalársky stupeň) na University of Connecticut a titul PhD. z psychológie a filozofie vedy získal na University of Minnesota - Twin Cities. 
Kariéra.
Vyučoval viac ako 35 rokov psychológiu na viacerých univerzitách. Od roku 1991 do roku 2010 pôsobil ako vedúci fakulty psychológie, filozofie a budúcnosti na Rio Salado College v Tampe v Arizone, kde v súčasnosti pôsobí ako emeritný profesor. Je zakladateľom a výkonným riaditeľom Centa pre budúce vedomie (Center for Future Concsciousness), ktoré má sídlo v Scottsdale v Arizone v USA. Je riaditeľom The Wisdom Page. Je profesionálnym členom World Future Society. Je členom World Futures Studies Federation. Je členom edičných rád futurologických časopisov World Future Review a Journal of Futures Studies. Je popredným výskumníkom, spisovateľom a prednásateľom problematiky budúcnosti, budúceho vývoja a teórii a konceptov budúcnosti. 
Dielo.
Thomas J. Lombardo publikoval viacero kníh, v ktorých sa zaoberá vývojom futurologického myslenia, literatúrou science-fiction, jednotlivými autormi, koncepciami a teóriami, zaoberajúcimi sa budúcnosťou a budúcim vývojom. Napísal a publikoval knihy:
Prírodný park Svratecká hornatina

Prírodný park Svratecká hornatina je chránená prírodná oblasť na rozhraní Juhomoravského kraja, Kraja Vysočina a Pardubického kraja s rozlohou 100,7 km ². Rozkladá sa v okolí časti stredného toku Svratky, približne medzi obcami Borovnice a Předklášteří. Na severozápade nadväzuje na chránenú krajinnú oblasť Žďárské vrchy, na severovýchode na prírodný park Údolí Křetínky a na východe na prírodný park Halasovo Kunštátsko a prírodný park Lysicko.
Na území prírodného parku Svratecká hornatina sa, okrem iného nachádza hrad Pernštejn a vodné nádrže Vír I a Vír II.
Chránené územia.
Na území prírodného parku Svratecká hornatina sa nachádza niekoľko maloplošných osobitne chránených území:
Nová Ves (Ostrava)

Nová Ves je bývalá obec a od 24. novembra 1990 mestský obvod štatutárneho mesta Ostrava. Rozloha obvodu je 307 ha a 30. júna 2010 tu žilo 682 obyvateľov.
História.
Prvá písomná zmienka o obci pochádza z roku 1584. Ako väčšina okolitých obcí i Nová Ves mala poľnohospodársky charakter. Zmenil to až rozvoj priemyslu v okolí v druhej polovici 19. storočia a prvej polovici 20. storočia. Miestny obyvatelia čoraz častejšie nachádzali zamestnanie v priemyselných podnikoch a baniach. Zvýšil sa tiež počet obyvateľov z 659 v roku 1890 na 2275 v roku 1930. Pôvodne samostatná obec bola 1. januára 1924 pripojená k mestu Moravská Ostrava. V rokoch 1960 - 1971 bola súčasťou obvodu "Ostrava II" a od novembra 1971 obvodu "Ostrava 1".
Volejbal na Pacifických hrách

 
Volejbal na Pacifických hrách je volejbalový turnaj, ktorý sa koná v rámci multišportového podujatia Pacifických hier (do roku 2007 ako "Juhopacifické hry") a organizuje ho Oceánska zonálna volejbalová asociácia (OZVA). OZVA je jednou z piatich zonálnych asociácií Ázijskej volejbalovej konfederácie. Do programu hier bol turnaj oficiálne zaradený hneď na prvých Pacifických hrách v roku 1963 vo fidžijskom meste Suva, vtedy iba v mužskej kategórii. Volejbalový turnaj sa odvtedy koná na hrách pravidelne. Ženský turnaj mal premiéru na 2. Pacifických hrách v roku 1966 v novokaledónskom meste Nouméa. V kategórii mužov i žien získali najviac prvenstiev Tahiti (predtým ako Francúzska Polynézia), ktoré zvíťazili na piatich, resp. dvanástich turnajoch.
Pýr plazivý

Pýr plazivý () je rastlina z podčeľade lipnicovité ().
Pýr je trvácna rastlina s valcovitou, dutou, článkovanou zvyčajne v dolnej časti poliehavou stonku (steblom), vysokou do 1,5 m. Listy sú kopijovito čiarkovité, na rube holé, na líci jemne chĺpkaté. Kvety sú usporiadané do dvojradových klasov, ktoré nachádzajú na vrcholoch stonky, sú jednoduché s dvoma plevami - hornou a dolnou a tromi tyčinkami. Plod je zrno zrastené s hornou plevou. Podzemok je plazivý s dlhými podzemnými výhonkami. Rastlina kvitne v júni až v júli. Pýr rastie na trávnatých a piesčitých pôdach, popri cestách, ohradách, na poliach, záhradách a vinohradoch.
Podzemky sa vykopávajú na jar, v apríli skôr ako sa začne rastlina vyvíjať, alebo v auguste, septembri, keď nadzemná časť prestáva rásť a začína schnúť, po dozretí semien. Vykopané podzemky očistíme od pôdy a nadzemných častí, umyjeme a narežeme na 20 cm dlhé kusy. Sušia sa v sušiarni pri teplote do 50 °C.
Prírodný park Říčky

Prírodný park Říčky sa nachádza na rozhraní okresov Blansko, Brno-venkov a Vyškov na Drahanskej vrchovine na rozlohe 25,3 km². Bol zriadený v roku 1984 ako kľudová oblasť a od roku 1992 ako prírodný park. Nachádzajú sa tu enklávy bukových porastov, je zachovaný komplex nivných lúk okolo meandrujúceho toku potoka Říčky. Rastie tu množstvo chránených rastlín a žijú chránené živočíchy.
Attero Dominatus

Attero Dominantus () je tretí album švédskej powermetalovej hudobnej skupiny Sabaton. Album vyšiel v roku 2006.
Na albume sa nachádzajú tieto skladby:
Hasičské družstvo

Hasičské družstvo je základná organizačná zložka hasičských jednotiek na Slovensku a v Česku. Na Slovensku tvorí hasičské družstvo veliteľ a ďalší traja až ôsmi hasiči. Dve alebo tri družstvá jednej zmeny tvoria čatu.
V Česku družstvo pozostáva z veliteľa a ďalších piatich príslušníkov, pričom družstvo v zmenšenom stave () tvorí veliteľ a ďalší traja hasiči. Príp. základnou zložkou môže byť aj skupina, ktorá pozostáva z veliteľa (skupiny) a jedného až dvoch hasičov.
Pilský rybníček

Pilský rybníček je prírodná pamiatka ev. č. 1462 východne od obce Synalov v okrese Brno-venkov. Oblasť spravuje Agentúra ochrany prírody a krajiny ČR.
Dôvodom ochrany Pilského rybníčka je jedinečná lokalita rozmnožovania vzácnych a chránených druhov obojživelníkov.
Svesa

Svesa (; ) je mesto na Ukrajine v Sumskej oblasti. Leží na severovýchode Ukrajiny, na rieke Svesa, neďaleko hraníc s Ruskom. V roku 2011 malo 7 069 obyvateľov.
Tepelný motor

Tepelný motor je tepelný stroj, ktorý premieňa tepelnú energiu na mechanickú prácu. Premena prebieha prostredníctvom termodynamických dejov pracovnej látky.
Charakteristika tepelného motora.
Každý tepelný motor je charakterizovaný nasledovnými črtami:
Rozsah pojmu tepelný motor.
Z definície termodynamického cyklu vyplýva, že pracovná látka sa po absolvovaní celého cyklu vráti do pôvodného stavu. To je možné dosiahnuť, len ak je pracovná látka v motore uzavretá.
Pontifícia Universidade Católica de Minas Gerais

 
Pontifícia Universidade Católica de Minas Gerais (skrátene Universidade Católica de Minas Gerais alebo PUC-MG) je významná súkromná katolícka univerzita v Minas Gerais. Bola založená roku 1958 v Belo Horizonte v štáte Minas Gerais. V roku 2014 na nej študovalo 56 751 študentov.
Burbank (Kalifornia)

Burbank je americké satelitné mesto v Kalifornii v sídelnej oblasti mesta Los Angeles približne 19 kilometrov severne od jeho centra a severovýchodne od Hollywoodu. Má zhruba 108 000 obyvateľov.
Mesto je spoločne so susedným Hollywoodom považované za jedno zo svetových centier zábavného a filmového priemyslu. Svoje sídla, alebo štúdia tu majú mediálne spoločnosti Warner Bros Entertainment, Warner Music Group, NBC Universal, Walt Disney Company, Cartoon Network, Viacom a PBS.
Okrem iného sa tu nachádza aj jedno z losangelesských letísk (Burbank- Burbank Glendale Pasadena, resp. Bob Hope Airport - skratka: BUR).
Mesto bolo pomenované po Davidovi Burbankovi, zubnom lekárovi a podnikateľovi.
Rakovecké údolí

Rakovecké údolí je prírodný park, ktorý sa nachádza na katastrálnom území obcí Račice-Pístovice, Ruprechtov, Ježkovice a Jedovnice (v oblasti mikroregiónu Drahanská vrchovina). Prírodný park bol zriadený vyhláškou ONV číslo 10-13 z 1. januára 1978 ako kľudová oblasť, ktorá prešla s účinnosťou zákona č. 114/92 Zb. do kategórie prírodný park. Ďalšie postupné rozšírenie sa uskutočnilo v roku 1997. Jeho celková rozloha je 5,39 km². Do údolia padajú svahy so zlepencovými skalami, pozdĺž meandrujúceho potoka Rakovec sú zachované vlhké lúky s brehovým porastom. Druhú časť parku predstavuje údolie, ktoré sa tiahne k rybníku Budkovan ležiacemu na okraji Jedovnice.
Ide o oblasť so zachovanými lesmi a výskytom vzácnych živočíchov a rastlín. V údolí sa nachádzajú pozostatky dvoch zaniknutých stredovekých osád - Bystřec a Sokolí. Do Rakoveckého údolia zoskočil 30. septembra 1944 sovietsky partizánsky oddiel Jermak. Na 36 hektároch sa nachádza prírodná rezervácia Rakovec. V časti údolia bol inštalovaný náučný chodník Rakovecké údolie s desiatimi panelmi.
Burbank

Burbank môže byť:
Tři smrky

Tři smrky sa nachádzajú na katastrálnom území dediny Ruprechtov v okrese Vyškov na mieste, ktoré sa nazýva "Na prostředních", "Na barvínku", či "Na krchůvku". Bezprostredne susedí so zaniknutou stredovekou osadou Vilémov.
Smreky nechal zasadiť v 70. rokoch 19. storočia majiteľ zámku v Račiciach barón von Palm. Pôvodne išlo o štyri smreky, z ktorých jeden bol kedysi zasiahnutý bleskom a uschol.
Dnes rastú na lúke uprostred lesa smreky tri, z ktorých najväčší má atypicky rozložitú korunu z niekoľkými výhonkami. V tejto lokalite sa nakrúcali niektoré scény z filmu Kuky se vrací.
Vilémov (zaniknutá osada)

 
Zaniknutá stredoveká dedina Vilémov leží na katastrálnom území obce Ruprechtov v okrese Vyškov. Jej presná lokalizácia bola zistená v roku 1953 profesorom MUDr. Ervínom Černým, ktorý na Drahanskej vrchovine lokalizoval postupne 62 zaniknutých stredovekých obcí. Od roku 1962 tu vykonávala výskum D. Šaurová.
História obce.
Podľa archeologických nálezov obec vznikla už v 13. storočí. Neuvádza sa však v žiadnych písomných materiáloch, ktoré by sa vzťahovali k holštejnskému ani račickému panstvu. Je pravdepodobné, že spolu s Ruprechtovom a Hamlíkovom patril k hradu Kuchlov, ktorý vlastnil neznámy šľachtic alebo man. Prvá a posledná zmienka o Vilémove je z roku 1563, kedy je obec v súpise račického panstva uvedená ako pustá.
Lokalizácia sídla.
Miesto, na ktorom sa zaniknutá obec nachádza, je známe ako "Na prostředních", "Na barvínku", "Na krchůvku" alebo "U tří smrků". Práve posledný názov vychádza z lokality Tři smrky, s ktorou Vilémov bezprostredne susedí. Obyvatelia Ruprechtova a Podomí predtým mylne považovali túto zaniknutú obec buď za hroby, alebo tiež za miesto, kde stával pôvodný Ruprechtov.
Výskum dediny.
Archeologickým výskumom bolo zistené, že obec mala dĺžku 210 metrov, na konci bola 70 metrov široká. Bola tu zistená železiarska pec, prepadnuté pivnice a studne. Obhospodarovaná pôda Vilémova mala 209 ha. Obec nezanikla vojnovou pohromou, ktorá býva sprevádzaná požiarom, ale odchodom či vymretím obyvateľstva. K tomu došlo na začiatku 15. storočia.
Prs

Prs môže byť:
PRS môže byť:
prs môže byť:
Lysická obora

Lysická obora je prírodná pamiatka ev. č. 1807 juhozápadne od obce Drnovice, na severozápadnom okraji obce Lysice v okrese Blansko. Oblasť spravuje AOPK KS Brno.
Ochrana.
Predmetom ochrany je bývalá zvernica nadväzujúca na zámocký park, zbierka domácich aj exotických drevín. Zachovanie zvlášť cennej a pestrej mozaiky kultúrnych i prírode blízkych lesných porastov rôzneho veku, starých alejí a zvyškov pôvodného parku, to všetko tvoriace jedinečný a neopakovateľný kultúrno historický segment krajiny s vysokou ekologickou hodnotou. Stromové poschodie tvorí druhovo relatívne bohatá zbierka domácich aj cudzích, ihličnatých a listnatých drevín, v rámci umelých výsadieb sú veľmi cenné staré aleje – jednak s prevahou lipy, jednak s prevahou pagaštana konského "(Aesculus hippocastanum)". Z hľadiska flóry sa tu vyskytuje celý rad ohrozených druhov flóry Česka, v parkovej časti floristicky cenné lúčiny charakteru xerofilných trávnikov. Lysická obora je jedinečným refúgiom vtáctva.
Cena Severskej rady za literatúru pre deti a mládež

Cena Severskej rady za literatúru pre deti a mládež je každoročne udeľované ocenenie za dielo krásnej literatúry napísané v jednom zo škandinávskych jazykov alebo fínčine. Cenu vytvorila Severská rada v roku 2012 vďaka iniciatíve a na žiadosť Severskej rady ministrov. Prvýkrát bola udelená 30. októbra 2013.
Nový výherca ceny pre rok 2014 bude vyhlásený 29. októbra 2014 v Štokholme.
Udeľovanie ceny.
Udeľovanie ceny je výsledok mnohoročnej snahy Severskej rady ministrov o pozdvihnutie a posilnenie pozície literatúry pre deti a mládež v severských štátoch. Okrem tejto ceny udeľuje Severská rada každý rok aj cenu za literatúru, film, hudbu a životné prostredie.
Obsah ceny.
Všetky ceny Severskej rady sú sprevádzané finančnou odmenou vo výške 350 000 dánskych korún (cca 47 000 EUR).
Nominácie.
Nominovaných môže byť každoročne až 14 diel; vždy maximálne dve diela reprezentujúce Dánsko, Nórsko, Švédsko, Fínsko a Island a po jednom diele z autonómnych oblastí Ålandov, Grónska, Faerských ostrovov a územia Laponska. Diela najprv nominujú národné komisie, ktoré musia svojich kandidátov na cenu odoslať hlavnej komisií pred 1. decembrom. Diela z autonómnych oblastí sú nominované spisovateľskými organizáciami alebo inými zodpovedajúcimi inštanciami.
Hlavná hodnotiaca komisia pozostáva z 10 stabilných členov zastupujúcich severské štáty. V prípade, že je nominované aj dielo z jednej z autonómnych oblastí alebo Laponska, kooptuje komisia ďalších členov – zástupcov organizácie, ktorá dielo na cenu navrhla.
Nominovaní za rok 2013.
V roku 2013 bolo na cenu nominovaných 14 literárnych diel.
Dánsko
Nórsko
Švédsko
Fínsko
Island
Faerské ostrovy
Grónsko
Ålandy
Laponsko
Nominovaní za rok 2014.
V roku 2014 bolo na cenu nominovaných 13 literárnych diel.
Dánsko
Nórsko
Švédsko
Fínsko
Island
Faerské ostrovy
Grónsko
Laponsko
Hodnotiaca komisia 2014.
V roku 2014 sa komisia skladá z 23 členov.
Sekretariát komisie je Severský dom v Reykjavíku.
Volejbal na Letných olympijských hrách 1992

Volejbal na Letných olympijských hrách 1992 bol volejbalový turnaj v rámci multišportového podujatia Letných olympijských hier 1992, ktorý sa konal v Barcelone, v Španielsku v dňoch od 26. júla9. augusta 1992, za účasti 12 mužských a 8 ženských tímov. Volejbalový turnaj sa na hrách organizuje od roku 1964 a toto bolo jeho 8. vydanie. Zápasy sa hrali v 3 arénach: Palau Sant Jordi, Palau d'Esports a Pavelló de la Vall d'Hebron. Nováčikmi olympijského turnaja boli 2 družstvá mužovAlžírsko a domáce Španielsko, a 2 družstvá žienHolandsko a Španielsko. 
Olympijský titul v kategórii mužov získala po finálovom víťazstve nad . Ženský turnaj vyhrala , keď vo finále zvíťazila nad .
Čornyje Bratia

Čornyje Bratia () sú neobývané ostrovy južnej skupiny Kurilských ostrovov. Administratívne patria do Kuriľského mestského okruhu Sachalinskej oblasti Ruskej federácie.
Pozostávajú z dvoch väčších ostrovov — Čirpoj a Brat Čirpojev — a z blízkych skál a neveľkého ostrova "Morskaja Vydra". Celková rozloha ostrovov dosahuje 37 km². Ostrovy Čirpoj a Brat Čirpojev sú oddelené prielivom Snou (Bystryj) širokým 2,7 km. 
Na ostrove Čiproj sa nachádzajú dve činné sopky: Čornovo () a Snou ().
Na skalách posiatych okolo ostrova sú kolónie uškatcov a mnohopočetné vtáčie hniezdiská.
Ostrovy Čornyje Bratia sú opísané v denníku Ivana Čorného v roku 1770.
V hydrogeografickom opise Kurilských ostrovov od V. M. Golovnina a P. I. Rikorda boli ostrovy nazvané Tčirpoja a Makantor.
Ostrovy sú oddelené prielivom Bussoľ od ostrova Simušir, nachádzajúceho sa 69 km severovýchodne; prielivom Urup od ostrova Urup, nachádzajúceho sa 30 km juhozápadne. Vo vzdialenosti 20 kilometrov severozápadným smerom od ostrovov Čornyje Bratia sa nachádza ostrov Broutona.
Severská rada

Severská rada je medzinárodá organizácia založená na spolupráci parlamentov severských štátov. Vznikla v roku 1952, zakladajúcimi štátmi boli Dánsko, Nórsko, Švédsko a Island. Fínsko pristúpilo v roku 1955. Severská rada sa skladá z 87 volených členov z Dánska, Nórska, Švédska a Fínska; vlastných zastupiteľov majú aj Faerské ostrovy, Ålandy a Grónsko.
Jedným z prvých rozhodnutí rady bolo založenie Severskej pasovej únie, ktoré vstúpilo do platnosti 1. júla 1954 a znamenalo vytvorenie spoločného a otvoreného trhu práce.
Členovia.
Zakladajúcimi štátmi (z roku 1952) sú:
V roku 1955 sa pripojilo Fínsko, v roku 1970 Ålandy a Faerské ostrovy a v roku 1984 Grónsko.
Dánsko, Nórsko, Švédsko a Fínsko sú v rade reprezentované 20-člennými delegáciami. Štyri dánske miesta sú obsadené predstaviteľmi z dánskych autonómnych území: Faerských ostrovov (2) a Grónska (2), Fínsko má taktiež dvoch zastupiteľov z autonómnych ostrovov - Ålandov. Island obsadzuje zostávajúcich 7 miest.
Organizácia Severskej rady.
Členovia rady sú predstaviteľmi jednotlivých národných parlamentov. Do rady sú nominovaní národnými parlamentnými politickými stranami a volení nepriamo - parlamentom. Voľba členov rady prebieha raz ročne a platí do najbližších ďalších volieb. Spolu s členmi Severskej rady je volení aj ekvivalentní počet ich zástupcov (náhradníkov).
Hlavný sekretariát Severskej rady sa nachádza v dánskej Kodani. Okrem tohto sekretariátu majú všetky delegácie aj vlastné národné sekretariáty, ktoré sa nachádzajú v budovách jednotlivých štátnych parlamentov.
Bumthang (okres)

Bumthang je jeden z 20 bhutánskych okresov. Môže sa pochváliť najväčším počtom historických a kultúrnych pamiatok, predovšetkým náboženských chrámov.
Tento okres je rozdelený do štyroch častí napr. (tu v anglickom prepise):
Napriek vysokohorskej polohe () je Bumthang bohatým regiónom Bhutánu. V týchto rozľahlých výšinách je cez 96 kilometrov vysokohorských ciest.
Bumthang je so svojim počtom 15 škôl a 3 497 študentmi najvzdelanejším miestom v zemi. Cez 79% obyvateľov má prístup k vodovodnému rozvodu pitnej vody.
Hlavnými pestovanými plodinami sú zemiaky. Je tu tiež veľký výskyt dobytkárskych hospodárstiev.
&lt;br&gt;
Čhukha (okres)

Čhukha je okres v Bhutáne. Bol založený v apríli roku 1987.
Okres Čhukha je rozdelený do jedenásť častí napr. (tu v anglickom prepise):
Čhukha je hlavné miesto importu a komerčného obchodu celej krajiny. Nachádza se tu najväčšie množstvo hydroelektrární.
Gangkhar Puensum

Gangkhar Puensum je najvyšší vrch Bhutánu a zároveň najvyšší nezdolaný vrch sveta. Jeho vrchol sa nachádza vo výške . V bhutánskom jazyku Gangkhar Puensum znamená "Traja horskí bratia". Jeho vrchol nebol zatiaľ zdolaný, nielen z dôvodu obtiažnosti výstupu, ale predovšetkým kvôli striktným pravidlám bhutánskej vlády, ktorá do roku 1983 zakazovala horské expedície do oblastí hôr vyšších než . Tento zákaz bol obnovený v roku 1994 a platí dodnes. Dôvody sú ekologické aj náboženské. Bhután nechce ísť cestou Nepálu a masovej turistiky, ktorá by mohla rozvrátiť tradičný budhistický systém.
Napriek všetkým problémom sa v rokoch 1985 a 1986 o dobytie vrcholu pokúšali štyri horské expedície. Britská expedícia dosiahla podvrchol Kula Kangri, ktorý sa nachádza vo výške
Ostrava-Jih

Ostrava-Jih je od 24. novembra 1990 mestský obvod štatutárneho mesta Ostrava. Rozloha obvodu je 1631,35 ha a 30. júna 2010 tu žilo 113 973 obyvateľov.
Takmer celé územie mestského obvodu leží medzi riekami Odrou a Ostravicou, malá časť územia však leží aj na pravom "(východnom)" brehu Ostravice. Skladá sa z celých katastrálnych území "Dubina u Ostravy", "Hrabůvka", "Výškovice u Ostravy" a "Zábřeh nad Odrou", ktorá zahŕňajú miestne časti Bělský Les, Dubina, Hrabůvka, Výškovice a Zábřeh.
Bhutánske národné futbalové mužstvo

Bhutánske národné futbalové mužstvo reprezentuje Bhután na medzinárodných futbalových akciách, ako sú Majstrovstvá sveta vo futbale a Majstrovstvá Ázie vo futbale.
História.
Futbalový zväz bol založený v roku 1982. Bhután sa nikdy nekvalifikoval na Majstrovstvá sveta vo futbale alebo Majstrovstvá Ázie vo futbale.
Chrudimka

Chrudimka je rieka v Pardubickom kraji vo východných Čechách, ľavostranný prítok Labe. Dĺžka jej toku je , rozloha povodia a priemerný prietok v ústí /s. Predtým sa jej hovorievalo "Kamenice" alebo "Ohebka" (podľa hradu Oheb), názov Chrudimka pochádza až z neskorších dôb.
Priebeh toku.
Pramení v Žďárskych vrchoch, juhovýchodne od osady Filipov, v nadmorskej výške a tečie severným smerom okresmi Chrudim a Pardubice. Horná a stredná časť toku Chrudimky je obklopená malebnou prírodou Žďárskych vrchov a Železných hôr, dolná časť toku preteká Chrudimskou tabuľou a Pardubickou kotlinou. Od prameňa často mení smer toku, preteká cez Hlinsko a potom opäť hlbokým údolím s viacerými priehradami až po Chrudimskú tabuľu s málo členitým povrchom. Preteká mestom Chrudim, prírodnou rezerváciou Ptačí ostrovy a Nemošická stráň a už ako regulovaný tok s množstvom slepých ramien smeruje k Pardubiciam, kde sa v nadmorskej výške 216 m vlieva do Labe.
Prítoky.
Najväčším prítokom Chrudimky je rieka Novohradka s dĺžkou 49,2 km, ostatné prítoky sú už oveľa menšie. Priemerná hustota riečnej siete rieky predstavuje 1,25 km/km² a celkovo sa v jej povodí nachádza 999 vodných tokov s dĺžkou do jedného kilometra a 271 vodných tokov s dĺžkou 1 až 10 km. Potoky dlhé 10 až 20 km sú v povodí tri, rovnako ako potoky od 20 do 40 km, ktoré sú rovnako tri. Najvýznamnejšie sú Slubice, Dlouhý potok, Okrouhlický potok a Novohradka. 
Vodný režim.
Priemerný ročný prietok vody v ústí je 6,02 m³/s.
Priemerné dlhodobé mesačné prietoky Chrudimky (m³/s) v stanici Nemošice:
Vybrané hlásne profily:
Rýchlobežný motor

Rýchlobežný motor je piestový spaľovací motor so strednou piestovou rýchlosťou pri menovitých otáčkach väčšou ako 10 m.s-1.
Stredne rýchlobežný motor

Stredne rýchlobežný motor je piestový spaľovací motor so strednou piestovou rýchlosťou pri menovitých otáčkach v rozmedzí 6,5 až 10 m.s-1.
Pomalobežný motor

Pomalobežný motor, menej vhodne voľnobežný motor, je piestový spaľovací motor so strednou piestovou rýchlosťou pri menovitých otáčkach menšou ako 6,5 m.s-1.
Mello

Mello môže byť:
Zábřeh (rozlišovacia stránka)

Zábřeh môže byť:
Simušir

Simušir (, iný názov: Marikan - "Марикан") je neobývaný ostrov strednej skupiny ruských Kurilských ostrovov. Administratívne patrí do ruskej Sachalinskej oblasti.
Poloha a príroda.
Ostrov Simušir sa tiahne zo severovýchodu na juhozápad v dĺžke 59 km, pričom jeho šírka je maximálne 11 km. Rozloha ostrova je 353 km². Najvyšším vrchom ostrova je sopka Miľna (). Na ostrove sa nachádzajú 3 činné sopky: Prevo (1 360 m), Zavarickovo (625 m), Goriaščaja Sopka (873 m). Na ostrove nie sú žiadne rieky, iba menšie vodné toky. Riečka Simusiru sa vlieva do zátoky Simusiru.
V severnej časti ostrova sa nachádza hlboká zátoka Broutona, ktorá vznikla zatopením kaldery. V strednej časti ostrova sa v kaldere sopky Zavarickovo vytvorilo jazero Biriuzovoje.
Na ostrove sa nachádzajú kolónie uškatcov, hniezdiská vtákov. Na ostrove žijú okrem množstva malých hlodavcov líšky. Aklimatizovala sa tu dokonca aj polárna líška.
Ostrov je oddelený Prielivom Diany od ostrova Ketoj, nachádzajúceho sa 20 km severovýchodne, a prielivom Bussoľ od ostrovov Čornyje Bratia, ležiacich 69 kilometrov juhozápadným smerom.
Zoznam chránených území v okrese Brno-venkov

Toto je Zoznam chránených území v okrese Brno-venkov aktuálny k januáru roku 2017, v ktorom sú uvedené chránené územia v oblasti okresu Brno-venkov.
Janka Buršáková

Ing. Janka Buršáková (* 6. január 1957) je televízna herečka známa zo seriálu "Súdna sieň" ako sudkyňa JUDr. Ela Melchová.
Janka Buršáková vyštudovala ZFVŠP v Brne (dnes Mendelova univerzita v Brne). Do roku 1993 vystriedala viacero zamestnaní. Od roku 1993 bola príslušníčkou Zboru väzenskej a justičnej stráže a až do roku 2008 pracovala v Ústave na výkon trestu odňatia slobody v Nitre - Chrenovej.
Ako televízna sudkyňa v "Súdnej sieni" účinkuje od roku 2008. Vo volebnom období 20142018 je Janka Buršáková poslankyňou mestského zastupiteľstva mesta Nitra.
Janka Buršáková žije v Nitre, je vydatá, má dvoch dospelých synov.
Bankový ombudsman

Bankový ombudsman alebo aj finančný ombudsman je nezávislá inštitúcia, ktorej úlohou je predovšetkým mimosúdne riešenie sporov medzi finančnými inštitúciami a ich klientmi. Zriaďovateľom tohto orgánu môže byť centrálna banka, banková asociácia (napr. na Slovensku) alebo aj parlament. Kompetencie a právomoci bankového ombudsmana sa líšia v závislosti od krajiny. Inštitúcia bankového ombudsmana je financovaná štátom, združením bánk a iných finančných inštitúcií, centrálnou bankou alebo nezávislou nadáciou. Bankový ombudsman ako sprostredkovateľ spory nerozhoduje, ale pôsobí ako alternatíva k súdom. Kancelária bankového ombudsmana zvyčajne poskytuje odborné poradenstvo, konzultácie, analýzy a štatistiky podnetov, a taktiež vydáva odporúčanie pre finančné inštitúcie. Zaoberá sa podnetmi týkajúcich sa napr. poistenia, hypotekárnych úverov, kreditných kariet, investícií, finančného poradenstva a iných podnetov spájajúcich sa s finančným sektorom. Služby bankového ombudsmana sú bezplatné.
Bankový ombudsman na Slovensku.
Bankový ombudsman zanikol, nahradil ho Inštitút alternatívneho riešenia sporov
Pôsobnosť.
Bankový ombudsman je zriadený Slovenskou bankovou asociáciou (SBA). SBA je jedinou organizáciou zastupujúcou záujmy bánk na Slovensku. Cieľom bankového ombudsmana je zlepšenie vzťahov, dôveryhodnosti a transparentnosti v bankovom sektore, a takisto skvalitnenie služieb pre bankových klientov.
Pri rozhodovaní sa obmudsman riadi tiež „Etickým kódexom bánk v oblasti ochrany spotrebiteľa“, ktorý sú banky povinné dodržiavať na základe rozhodnutia Zhromaždenia členov SBA. Pôsobnosť ombudsmana sa vzťahuje len na banky, pobočky zahraničných bánk a sporiteľne, ktoré sú členmi SBA.
Voľba ombudsmana.
Ombudsman je volený Prezídiom SBA jednoduchou väčšinou hlasov. Funkčné obdobie je 5 rokov.
Ombudsmanom sa môže stať občan Slovenska, ktorý spĺňa určité podmienky:
Aké sťažnosti rieši bankový ombudsman na Slovensku.
Spotrebiteľ môže podať podnet na riešenie situácie, v ktorej podľa jeho presvedčenia boli poškodené jeho záujmy a banka nepostupovala korektne. Podaniu podnetu musí predchádzať reklamácia klienta u príslušnej bankovej inštitúcie.
Volejbal na Letných olympijských hrách 1996

Volejbal na Letných olympijských hrách 1996 bol volejbalový turnaj v rámci multišportového podujatia Letných olympijských hier 1996, ktorý sa konal v Atlante, v Spojených štátoch v dňoch od 20. júla4. augusta 1996, za účasti 12 mužských a 12 ženských tímov. Volejbalový turnaj sa na hrách organizuje od roku 1964 a toto bolo jeho 9. vydanie. Zápasy sa hrali v 2 arénach: Omni Coliseum a Stegeman Coliseum. Nováčikmi olympijského turnaja boli 2 družstvá mužovFR Juhoslávia a Rusko, a 2 družstvá žienRusko a Ukrajina.
Olympijský titul v kategórii mužov získal po päťsetovom finálovom víťazstve nad . Ženský turnaj obhájila , keď vo finále zvíťazila nad .
38 (rozlišovacia stránka)

38 môže byť:
Zoznam chránených území v okrese Břeclav

Toto je zoznam chránených území v okrese Břeclav aktuálny k januáru roku 2017, v ktorom sú uvedené chránené územia v oblasti okresu Břeclav.
Aviakompanija Tatarstan

Aviakompanija Tatarstan () je regionálna ruská letecká spoločnosť a národný letecký dopravca Tatárska. Sídlom spoločnosti a hlavnou základňou je letisko Kazaň.
Petřkovice

Petřkovice môžu byť:
Severský dom v Reykjavíku

Severský dom v Reykjavíku (islandsky: "Norræna húsið", škandinávsky: "Nordens hus", fínsky: "Pohjolan talo") je kultúrna inštitúcia fungujúca pod vedením Severskej rady ministrov. Hlavným cieľom tejto organizácie je rozširovanie spolupráce severských krajín, posiľňovanie väzieb medzi Islandom a ostatnými štátmi severu a podporovanie jednotnosti celej nordickej oblasti. Inštitúcia nefunguje len ako spojovací prvok Islandu a týchto krajín, ale aj ako stredisko vzdelanosti, tvorivosti a kultúry.
Budova Severského domu bola navrhnutá fínskym dizajnérom a architektom Alvarom Aaltom a slávnostne otvorená 24. augusta 1968.
Šéfom organizácie je od 1. januára 2015 Dán Mikkel Harder.
Architektúra.
Budova Severského domu v Reykjavíku je jedným z posledných diel Alvara Aalta. Dom stojí na vyvýšenej platforme uprostred močaristej oblasti. Po jeho dokončení bolo v severnej časti oblasti vytvorené malé jazero. Aalto tak chcel podčiarknuť prírodný charakter lokality a vyzdvihnúť vzťahy medzi človekom a prírodou, budovou a jej okolím.
Severský dom je nízka, biela budova. Vnútri sa okrem iného nachádza aj knižnica, koncertná sieň, niekoľko konferenčných miestností a reštaurácia s výhľadom orientovaným na sever na centrum Reykjavíku a vrh Esja.
Vnútorné vybavenie budovy, od nábytku, cez lampy, až po iné interiérové zariadenie, sú taktiež dizajnom Alvara Aalta. 
Knižnica.
Knižnica bola otvorená v roku 1969, rok po slávnostnom otvorení Severského domu. Nachádzajú sa tu knihy vo všetkých severogermánskych jazykoch a fínčine, ktoré boli napísané severskými alebo fínskymi spisovateľmi. Knižnica neobsahuje knihy v islandčine, no nájdu sa tu preklady známych islandských diel do nordických jazykov. 
Knižnica je zbierkou súčasnej severskej literatúry a taktiež diel škandinávskej klasiky. Zbierka nepozostáva len z krásnej literatúry alebo literatúry faktu, ale obsahuje aj knihy pre deti a mládež, časopisy, audioknihy, hudbu na CD-nosičoch, filmy na DVD alebo VHS kazetách ako aj knihy s notami.
Artotéka.
Severský dom má aj vlastnú artotéku. Výpožičná lehota sú tri mesiace. Knižnica zapožičiava grafiky severských umelcov od roku 1976.
Externé odkazy.
Architektúra z 1968
Petřkovice (Ostrava)

Petřkovice sú bývalá obec a od 24. novembra 1990 mestský obvod štatutárneho mesta Ostrava. Ležia na severnom okraji mesta, na území s rozlohou 393 ha a 1. januára 2014 tu žilo 3 133 obyvateľov.
História.
Prvá písomná zmienka o obci pochádza z roku 1377. Ako väčšina okolitých obcí i Petřkovice mali poľnohospodársky charakter až do objavenie čierneho uhlia na úpätí Landeku v roku 1780. Pôvodná ťažba uhlia bola značne primitívna. To sa zmenilo v roku 1843, po kúpe baní Salomonom Rothschildom, ktorý ťažbu zintenzívnil.
Zaujímavosti.
Na juhovýchode obvodu sa nachádza vrch Landek. Ide o európsky i svetovo známu lokalitu predovšetkým z hľadiska geológie, archeológie, histórie, prírodovedy a baníctva. Jej význam je porovnávaný so známejšími vrchmi (napr. s Řípom, Blaníkom, Orebom či Táborom). Vrch bol v roku 1992, vyhlásený národnou prírodnou pamiatkou Landek. V súčasnosti sídli na úpätí kopca banícke múzeum, ktoré zahŕňa tiež Důl Anselm, najstaršiu uhoľnú baňu na Ostravsku. Územím kopca vedie prírodovedný a banícky náučný chodník. Na vrchu sa nachádzajú archeologické stopy zaniknutého hradu a spoločne so zvyškami pravekých osád, ktoré sa v minulosti na kopci tiež nachádzali, sú chránené ako kultúrna pamiatka Českej republiky. Medzi najznámejšie archeologické nálezy z tejto lokality patrí napríklad Landecká venuša. Na vrchole bola v roku 1998 v bezprostrednej blízkosti hradiska postavená rozhľadňa.
Doktori (slovenský seriál)

Doktori bol slovenský seriál z prostredia kardiochirurgie z dielne TV Markíza. Začal sa vysielať 17. októbra 2014.
O seriáli.
Klára je úspešná kardiochirurgička a má milenca- Róberta, ktorý je anestéziológ. Ale práve vo chvíli, keď ju Róbert požiada o ruku zjaví sa Klárin expriateľ Tomáš, ktorý sa uchádza o miesto primára kardiochirurgie. Zamieša Tomáš karty?
Volejbal na Letných olympijských hrách 2000

Volejbal na Letných olympijských hrách 2000 bol volejbalový turnaj v rámci multišportového podujatia Letných olympijských hier 2000, ktorý sa konal v Sydney, v Austrálii v dňoch od 16. septembra1. októbra 2000, za účasti 12 mužských a 12 ženských tímov. Volejbalový turnaj sa na hrách organizuje od roku 1964 a toto bolo jeho 10. vydanie. Zápasy sa hrali v 2 arénach: Sydney Entertainment Centre a Sydney Showground. Nováčikmi olympijského turnaja boli družstvo mužov domácej Austrálie a až 4 družstvá žienAustrália, Chorvátsko, Keňa a Taliansko.
Olympijský titul v kategórii mužov získala po finálovom víťazstve nad . Ženský turnaj obhájila , keď vo finále zvíťazila nad .
Ebola

Ebola alebo Ebola-vírus alebo (v medzinárodnej taxonómii vírusov) Ebola virus môže byť:
Ebola môže byť aj:
Motor na tuhé palivá (piestový)

Motor na tuhé palivá je piestový spaľovací motor na palivá, ktoré sú k zariadeniu na prípravu zmesi privádzané v tuhom, práškovom stave. Prvý prototyp Dieselovho motora bol poháňaný uhoľným prachom.
Motor na tuhé palivá

Motor na tuhé palivá môže byť:
Motor s kombinovaným zapaľovaním

Motor s kombinovaným zapaľovaním je piestový spaľovací motor s kombináciou vznetového a zážihového zapaľovania. Kompresným teplom sa vznieti len malé množstvo zapaľovacieho paliva, ktoré je zdrojom zážihu zvyšného obsahu zmesi vo valci. Tieto motory patria do skupiny dvojpalivových motorov.
Naves

Naves môže byť:
Chránená krajinná oblasť Pálava

Chránená krajinná oblasť Pálava bola vyhlásená výnosom Ministerstva kultúry ČSR z 19. marca 1976 na území o rozlohe 83 km² zahŕňajúcom hrebene Pavlovských vrchov, Milovický les a zníženiny južne od neho až po štátnu hranicu s Rakúskom.
Ochrana.
CHKO Pálava ochraňuje najcennejšie biotopy druhovo bohatých skalných, drnových a lúčnych stepí, lesostepí, teplomilných dúbrav a suťových lesov vyvinutých na vápencových kopcoch Pavlovských vrchov. Lesný komplex Milovického lesa tvoria teplomilné dúbravy a panónske dubohrabiny s dvomi oborami pre chov zveri.
V nive Dyje medzi Novými Mlynmi a Bulharmi sa striedajú lužné lesy s inými mokraďovými alebo vodnými spoločenstvami.
V roku 1986 bola chránená krajinná oblasť Pálava organizáciou UNESCO zaradená do medzinárodnej siete biosférických rezervácií chrániacich ukážky najvýznamnejších svetových ekosystémov.
Sídlo správy CHKO Pálava: 692 01 Mikulov, Námestie 32
Vtáčia oblasť.
Na území CHKO bola v roku 2004 vyhlásená vtáčia oblasť. Predmetom ochrany sú populácie bociana bieleho, orliaka morského, včelára lesného, ďatľa hnedkavého, ďatľa prostredného, penice jarabej, muchárika bielokrkého a strakoša obyčajného.
Zdroj.
Peter Herda

Peter Herda (* 25. november 1956, Jacovce) je bývalý slovenský futbalista a reprezentant Česko-Slovenska.
Klubová kariéra.
Legendárny slávistický tvorca hry, hrával v strede zálohy alebo v útoku. Vynikajúci strelec, exekútor pokutových a priamych kopov. Do Slávie Praha prišiel v roku 1974 ako 18-ročný, jeho starší brat Dušan Herda tu pôsobil od roku 1968. Peter odohral v zošívanom drese Slávie 223 zápasov. V sezóne 1981/82 sa stal spoločne s Ladislavom Vízkom (Dukla Praha) najlepším strelcom čs. ligy. Neskôr hral za Slovan Bratislava, Rudú hvězdu Cheb a SC Charleroi v belgickej lige.
Z Jacoviec pri Topoľčanoch pochádzajú okrem bratov Herdovcov aj ďalší známi športovci futbalisti Ladislav Jurkemik, majster Európy 1976 a Marián Novotný a hokejista Miroslav Šatan, majster sveta 2002.
Reprezentačná kariéra.
Reprezentoval raz 23. apríla 1986 v Nitre v priateľskom zápase Česko-Slovensko-Nemecká demokratická republika (2:0). Viac príležitostí dostal v olympijskom mužstve (10 zápasov) a v mužstve do 21 rokov, kde hrával v rámci povoleného štartu dvoch starších hráčov. V tejto vekovej kategórii je Peter Herda s 37 zápasmi česko-slovenským rekordérom.
Úspechy.
Klubové
Individuálne
Rudolf Čechura

Rudolf Čechura (* 5. február 1931, Želénky† 7. október 2014, Praha) bol český spisovateľ, venujúci sa detskej a detektívnej literatúre.
Život a dielo.
Pracoval ako učiteľ, úradník. V šesťdesiatom roku nastúpil do redakcie vedy a techniky Hlavnej redakcie pre deti a mládež (HRDM) Československého rozhlasu. Po niekoľkých rokoch prešiel z rozhlasu do časopisu Věda a technika mládeži (VTM), od roku 1973 bol literátom na voľnej nohe. 
Napísal námet k večerníčkovým seriálom "Maxipes Fík" a "Hugo z hor", deťom je určená aj kniha "Pavián mezi lidmi", využívajúca vedeckofantastický námet na poučenie o pravidlách slušného správania. Bol aj autorom scenára televíznej hororovej komédie "Šplhající profesor" (réžia Zdeněk Zelenka), v ktorej hral Holmesa Viktor Preiss. Ďalším okruhom Čechurovej tvorby boli dobrodružné romány, odohrávajúce sa v jeho rodnom severočeskom pohraničí v pohnutej dobe po druhej svetovej vojne: "Jako zvíře", "Šperhák", "Namydlená šikmá plocha".
Čechurovým literárnym vzorom bol Arthur Conan Doyle, vytvoril početné pastiše na jeho dielo (vyšli v súbore "Sherlock Holmes v Čechách a jiné příběhy"). Od roku 1967 bol členom londýnskej Spoločnosti Sherlocka Holmesa.
Ladislav Józsa

Ladislav Józsa (* 16. január 1948, Csávoly, Maďarsko - † 12. december 1999, Sládkovičovo) bol slovenský futbalista a reprezentant Česko-Slovenska.
Klubová kariéra.
Útočník charakteristický neobyčajne tvrdou strelou, presný zakončovateľ akcií. V česko-slovenskej lige odohral 182 zápasov, dal 108 gólov. S Lokomotívou Košice dvakrát vyhral Česko-slovenský pohár, s klubom účinkoval v Pohári víťazov pohárov i v Pohári UEFA. Bol trojnásobným kráľom strelcov, do Klubu ligových kanonierov sa prestrieľal za šesť a pol sezóny, najrýchlejšie zo všetkých hráčov po roku 1945. Zaujímavosťou je, že prvý aj stý ligový gól strelil mužstvu Jednoty Trenčín, v ktorom neskôr pôsobil.
Reprezentačná kariéra.
Reprezentoval raz, 7. septembra 1977 v Bratislave v zápase Česko-Slovensko-Turecko (1:0).
Úspechy.
Klubové
Individuálne
Young Forever

„Young Forever“ je štvrtý singel amerického rappera Jay-Zho, z jeho albumu "The Blueprint 3" vydaný cez Rock Nation. Producentom skladby bol Kanye West. Ide o mierne prepracovanie skladby „Forever Young“ od nemeckej synthpopovej skupiny Alphaville. Originálna melódia je zachovaná, avšak originálne texty spieva Mr Hudson (hlavne počas refrénu) a Jay-Z rapuje počas veršov.
Pouzdřanská step-Kolby

Pouzdřanská step - Kolby je Národná prírodná pamiatka a nachádza sa v katastrálnom území obcí Pouzdřany a Uherčice v okrese Břeclav. Rozkladá sa na ploche 47,09 ha a tvorí ju východné, južné a čiastočne západné úbočie Uherčickej novej hory (kóta ) a časť jej plošiny na temene smerom k vrchu Strážna () v Starovickej pahorkatine.
Ochrana.
Dôvodom ochrany je stepná flóra a fauna s komplexom teplomilných dúbrav a dubohrabín panónskeho typu. Na svahoch boli v minulosti založené kultúry ovocných drevín, viniča a sladkovky. Stepná vegetácia je poškodzovaná ohryzom od divých králikov. V minulosti bola step pravidelne vypaľovaná, dnes dochádza k vypaľovaniu iba občas. Na časti rezervácie prebieha v niekoľkoročných intervaloch pastva oviec. Pouzdřanský kopec bol už 12. mája 1946 vyhlásený prísnou botanickou rezerváciou okresnou správnou komisiou v Mikulove. Časť Kolby bola vyhlásená chráneným prírodným výtvorom samostatne, rozhodnutím ONV Břeclav 9. októbra 1986.
Prírodné pomery.
Geológia.
Podložie je tvorené paleogénnymi ílovcami a pieskovcami flyšového pásma, na západe patriace Pouzdřanskej jednotke, na východe Ždánickej jednotke, nesúvislo prekrytými sprašou a sprašovými hlinami. Údolia a upady vypĺňajú deluviofluviálne hlinitopiesčité sedimenty. Pôdy reprezentujú pararendzina typická a kambizemná, v časti Kolby hnedozem typická a luvizem typická.
Flóra.
Na kavyľovej stepi dominuje kavyľ pôvabný, kostrava valeská a ometlina štíhla, ďalej je to poniklec veľkokvetý, kosatec nízky, sezel pestrý, ostropysk chlpatý, kozinec rakúsky. V miestach s dominujúcou ostricou nízkou je to kavyľ Ivanov, sinokvet mäkký, oman mečolistý alebo palina pontická. Na svahoch s teplomilnými trávnikmi rastie mrvica peristá, kostrava žliabkatá, hrachor mliečny, horčinka väčšia, vstavač vojenský, veternica lesná a astra spišská. V lesoch je to hrab obyčajný, javor poľný, v ich podraste chochlačka nízka, pupkovec nezábudkovitý, mednička jednokvetá, ľalia zlatohlavá a ďalšie. Na odumierajúcich či už odumretých kavyľoch rastie trúdnik trávomilný, v lesoch je z húb zastúpený zvlášť chránený hríb kráľovský, ďalej hríb vínovočervený, ohnivček zimný, hviezdovka vlasatá či stopkovec zimný.
Fauna.
Rezervácia je významnou hmyzov lokalitou. Nápadným a významným druhom je sága stepná, ďalej potom bystruška južná, rad druhov bystrušiek, májok alebo chrobákov, vzácni ("Trox cadaverinus" a "Trox eversmannii"), fúzač piesočný, teplomilné druhy nosatcov, tesárikov alebo krasoň čerešňový, viazaný na ovocné stromy a kríky. V lesnom poraste bol nájdený roháč veľký. Medzi motýľmi je zastúpená nesytka šalviová, vretienka kotúčová, modráčik vičencový, očkáň kostravový, piadivky piadivka smldníková, piadivka drapuľová, mory morica páskatá alebo morička palinová. Podrobne boli v rezervácii skúmané mravce a lokalita je jedinečnou z arachnologického hľadiska. Zo stavovcov tu žije jašterica zelená, z vtákov včelárik zlatý, penica jarabá, strnádka lúčna, pŕhľaviar čiernohlavý, krutohlav hnedý alebo strakoš obyčajný, v lesoch muchárik bielokrký, vlha obyčajná, včelár lesný alebo ďateľ prostredný.
Robert Lucas

Robert Lucas (* 25. júl 1962 − † 23. november 2008) bol americký bluesový hudobník.
Narodil sa v kalifornskom Long Beach. Na fúkaciu harmoniku začal hrať v trinástich rokoch a o dva roky neskôr k nej pridal ešte bottleneck gitaru. V roku 1994 sa stal členom skupiny Canned Heat, v ktorej pôsobil nasledujúcich šesť rokov; v roku 2005 sa opäť stal členom skupiny a vystupoval s ňou až do svojej smrti. Zomrel v roku 2008 na predávkovanie drogami vo veku 46 rokov.
Počas svojej kariéry spolupracoval aj s ďalšími hudobníkmi, medzi ktorých patria napríklad Big Joe Turner alebo Percy Mayfield. Vydal aj niekoľko sólových albumov.
Volejbal na Letných olympijských hrách 2004

Volejbal na Letných olympijských hrách 2004 bol volejbalový turnaj v rámci multišportového podujatia Letných olympijských hier 2004, ktorý sa konal v Aténach, v Grécku v dňoch od 14.29. augusta 2004, za účasti 12 mužských a 12 ženských tímov. Volejbalový turnaj sa na hrách organizuje od roku 1964 a toto bolo jeho 11. vydanie. Zápasy sa hrali aréne Peace and Friendship Stadium. Nováčikmi olympijského turnaja boli družstvo žien Dominikánskej republiky a obe družstvá domáceho Grécka.
Svoj druhý olympijský titul v kategórii mužov získala po finálovom víťazstve nad . Ženský turnaj vyhrala , keď vo finále zvíťazila nad .
Kvalifikácia.
Pozn: V zátvorke je uvedené aktuálne umiestnenie vo svetovom rebríčku FIVB pred LOH 2004.
Anenský vrch (prírodná pamiatka)

Anenský vrch je prírodná pamiatka ev. č. 1228 v lokalite Mikulov na Morave v okrese Břeclav. Správa CHKO Pálava.
Ochrana.
Predmetom ochrany je stepná lada s výskytom chránených druhov rastlín. Zo osobitne chránených rastlín boli na tomto území zaznamenané astra spišská, kosatec nízky, veternica lesná, jasenec biely, fialka premenlivá a zlatovlások obyčajný.
Samotný Anenský vrch s nadmorskou výškou 267 metrov sa nachádza asi 2 kilometre severozápadne od Mikulova a je súčasťou geomorfologického celku Mikulovská vrchovina a podcelku Pavlovské vrchy.
Harvey Mandel

Harvey Mandel (* 11. marec 1945, Detroit, Michigan, USA) je americký gitarista, ktorý bol členom bluesovej skupiny Canned Heat a vystupoval aj s anglickým hudobníkom Johnom Mayallom. Počas svojej kariéry spolupracoval aj s ďalšími hudobníkmi, medzi ktorých patria napríklad Charlie Musselwhite alebo skupina The Rolling Stones. Je označovaný za jedného z prvých rockových gitaristov, ktorí využívali obojručný tapping na pražcoch.
Život.
Hoci sa narodil v Detroite, svoje detstvo strávil v meste Morton Grove v Illinois. Svoju kariéru začal v polovici šesťdesiatych rokov a vôbec prvou nahrávkou, na ktorej sa podieľal, bolo album "Stand Back! Here Comes Charley Musselwhite's Southside Band" bluesového harmonikára Charlieho Musselwhitea z roku 1966. Neskôr sa presťahoval do oblasti San Francisco Bay Area, kde vystupoval s rôznymi hudobníkmi. Tu tiež získal nahrávaciu zmluvu s hudobným vydavateľstvom Philips Records a roku 1968 vydal svoj prvý sólový album nazvaný "Cristo Redentor"; vydavateľstvo tiež vydalo aj jeho dve nasledujúce nahrávky.
Keď roku 1969 odišiel Henry Vestine zo skupiny Canned Heat, jeho miesto zaujal práve Harvey Mandel; jeho tretím vystúpením so skupinou bol koncert na hudobnom festivale Woodstock v auguste toho roku. So skupinou nahral albumy "Future Blues" (1970) a "Historical Figures and Ancient Heads" (1971). Čoskoro potom zo skupiny s basgitaristom Larrym Taylorom odišiel a obaja sa stali členmi skupiny Bluesbreakers anglického bluesového hudobníka Johna Mayalla. Mandel hral na jeho albumoch "USA Union" (1970) a "Back to the Roots" (1971).
Od Mayalla odišiel v roku 1972, teda po dvoch rokoch svojho angažmánu, a s niekoľkými ďalšími hudobníkmi založil skupinu Pure Food &amp; Drug Act. Keď v roku 1974 zo skupiny The Rolling Stones odišiel gitarista Mick Taylor, bol Mandel oslovený ako možný náhradník; so skupinou však nakoniec nahral iba dve piesne: „Hot Stuff“ a „Memory Motel“ z albumu "Black and Blue". Paralelne s pôsobením v týchto skupinách naďalej rozvíjal aj svoju sólovú kariéru (počas sedemdesiatych rokov vydal ďalších šesť albumov) a hral s mnohými ďalšími hudobníkmi, medzi ktorých patria napríklad Barry Goldberg, Dewey Terry, Kenny Burrell alebo Ron Carter.
Začiatkom deväťdesiatych rokov opäť krátko vystupoval s Canned Heat, pričom podobne so skupinou hral aj v rokoch 1996 až 1999. Roku 2010 so skupinou začal opäť vystupovať, ale kvôli svojmu zdravotnému stavu opäť odišiel. V roku 2013 mu bola diagnostikovaná zriedkavá forma rakoviny, ktorá sa nachádza v nose. Za účelom získania financií na liečbu bola usporiadaná aukcia, v ktorej sa dražili jeho gitary, ale i podpísané gitary od jeho priateľov, ako napríklad od Carlosa Santanu alebo Keitha Richardsa.
V roku 2011 vystúpil po boku pesničkára Boba Dylana na odovzdávaní cien Grammy. Roku 1996 sa predstavil ako herec vo filme "Chalk" režiséra Roba Nilssona.